Document ID: 31998D0534

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Σεπτεμβρίου 1998 σχετικά με κοινό τεχνικό κανονισμό για κινητούς σταθμούς εδάφους (MES) δορυφορικών δικτύων προσωπικών επικοινωνιών (S-PCN), περιλαμβανομένων των χειρόφερτων σταθμών εδάφους, για S-PCN που λειτουργούν στη ζώνη συχνοτήτων 2,0 GHz στο πλαίσιο της κινητής δορυφορικής υπηρεσίας (MSS) [κοινοποιηθείσα υπό τον αριθμό Ε(1998) 2376] (Κείμενο που παρουσιάζει ενδιαφέρον για τον ΕΟΧ) (98/534/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τηλεπικοινωνιακό τερματικό εξοπλισμό, τον εξοπλισμό δορυφορικών επίγειων σταθμών, συμπεριλαμβανομένης της αμοιβαίας αναγνώρισης της συμμόρφωσής τους (1), και ιδίως το άρθρο 7 παράγραφος 2 δεύτερη περίπτωση,
Εκτιμώντας:
ότι η Επιτροπή θέσπισε το μέτρο που προσδιορίζει τον τύπο εξοπλισμού δορυφορικού σταθμού εδάφους για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής, σύμφωνα με το άρθρο 7 παράγραφος 2 πρώτη περίπτωση 7
ότι θα πρέπει να θεσπιστούν τα αντίστοιχα εναρμονισμένα πρότυπα, ή μέρη αυτών, που υλοποιούν τις βασικές απαιτήσεις και τα οποία θα πρέπει να λάβουν μορφή κοινών τεχνικών κανονισμών 7
ότι η πρόταση έχει υποβληθεί στην επιτροπή εγκρίσεων τερματικού εξοπλισμού (ACTE), σύμφωνα με το άρθρο 29 παράγραφος 2 7
ότι ο κοινός τεχνικός κανονισμός που θεσπίζεται με την παρούσα απόφαση ειναι σύμφωνος με τη γνώμη της επιτροπής ACTE,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η παρούσα απόφαση ισχύει για εξοπλισμό δορυφορικών σταθμών εδάφους που εμπίπτει στο πεδίο εφαρμογής του εναρμονισμένου προτύπου που αναφέρεται στο άρθρο 2 παράγραφος 1.
2. Με την παρούσα απόφαση θεσπίζεται κοινός τεχνικός κανονισμός, ο οποίος καλύπτει κινητούς σταθμούς εδάφους (MES) δορυφορικών δικτύων προσωπικών επικοινωνιών (S-PCN), περιλαμβανομένων των χειρόφερτων σταθμών εδάφους, για S-PCN που λειτουργούν στις ζώνες συχνοτήτων 2,0 GHz στο πλαίσιο της κινητής δορυφορικής υπηρεσίας (MSS).
Άρθρο 2
1. Ο κοινός τεχνικός κανονισμός περιλαμβάνει το εναρμονισμένο πρότυπο που έχει καταρτισθεί από τον αρμόδιο οργανισμό τυποποίησης και το οποίο υλοποιεί, εφόσον ισχύουν, τις βασικές απαιτήσεις που αναφέρονται στο άρθρο 17 της οδηγίας 98/13/ΕΚ. Αναφορά στο πρότυπο περιλαμβάνεται στο παράρτημα.
2. Ο εξοπλισμός δορυφορικών σταθμών εδάφους που καλύπτεται από την παρούσα απόφαση συμμορφώνεται με τον κοινό τεχνικό κανονισμό που αναφέρεται στην παράγραφο 1, τηρεί τις βασικές απαιτήσεις που αναφέρονται στο στοιχείο α) του άρθρου 5 της οδηγίας 98/13/ΕΚ, καθώς και τις απαιτήσεις οποιασδήποτε άλλης εφαρμοστέας οδηγίας, και ιδίως των οδηγιών 73/23/ΕΟΚ (2) και 89/336/ΕΟΚ (3) του Συμβουλίου.
Άρθρο 3
Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά εξοπλισμό δορυφορικών σταθμών εδάφους που καλύπτεται από το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο παράρτημα, έπειτα από τη θέση σε ισχύ της παρούσας απόφασης.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 3 Σεπτεμβρίου 1998.

Labels: 7
12